Kézműves vásár, árusok jelentkezése Bükkszentkereszti Gombanapok!
Figyelem, fontos változás idén! Vendéglátó ipari tevékenységet folytató árusok jelentkezését (alkoholmentes és szeszes ital, hideg-melegétel, élelmiszert is forgalmazók, mint pl. krumpli lángos, pizza, vasalt lángos, kenyérlángos, tócsni, sült kolbász, húsfélék, hamburger, kimért üdítők, szeszes italok) nem tudjuk elfogadni!
1. Kérnénk pár sorban megnevezni, az értékesíteni kívánt termékeket és jó minőségű fotókat mellékelni a stand kiállásáról és közeli képeket a termékekről! A kész anyagot a rendezvény saját e-mail címére kell elküldeni: Gomba napok - gombanapok2014@gmail.com. A rendezvény 1 napos lesz, október 10-én főzőverseny és koncertek.
2. A szervezők a jelentkezés elfogadása esetén, elküldik az online regisztrációs felületet, amit csakis hiánytalanul kitöltve fogadnak el! Ezzel megtörténik a jelentkezés. A regisztrációs felületet más árusnak továbbítani nem lehet, ez a szervező feladata és kizárást von maga után! Kérdés esetén érdeklődni a +36307187978-as számon lehet 9-15 óra között hétköznapokon.
3. Jelentkezési határidő: egy héttel a rendezvény előtt zárul! Kategóriánként maximum 3 árus jelentkezését fogadjuk el, kivétel lekvár, szörp, szappan és méz, amelyekből 1-et. Édesség árusok jelentkezését nem tudunk elfogadni, mert helyi szinten oldjuk meg!
4. Elfogadott regisztráció esetén a helyeket a rendezőség jelöli ki (Kossuth u. 52-től lefelé a tornateremig). A helyszínen a rendezvényt megelőző nap 17 órától lehetséges elfoglalni a helyeket. A hamarabb elhelyezett jelölések, kitelepülések eltávolításra kerülnek! (Kivétel a regisztrált bükkszentkereszti árusok!)
5. A rendezvény napján mindenki megkapja az aláírt szerződéseket és a helyfoglalási engedélyt az árusításhoz, amennyiben megfelel minden az előzetes megállapodásnak és az árusítás díja kifizetésre került. (Bükkszentkereszten és Répáshután állandó lakcímmel rendelkező, termékét helyben előállító őstermelők kistermelők és kézműves termékeket árusítók területhasználata díjmentes.)
Területhasználati díjak (Ft-ban):
6 m2-ig 1 napos: 9.000, 
9 m2-ig 1 napos: 13.000, 
12 m2-ig 1 napos: 18.000, 
15 m2-ig 1 napos: 22.000, 
18 m2-ig 1 napos: 26.000, 
24 m2-ig 1 napos: 34.000, 
Vendéglátó ipari tevékenységet folytató édesség árusok: pl. kürtöskalács, sütemény. Kivétel az előre csomagolt kézműves élelmiszer (pl. méz, lekvár, mézeskalács): 
6 m2-ig 1 napos: 18.000, 
9 m2-ig 1 napos: 26.000, 
12 m2-ig 1 napos: 36.500,
15 m2-ig 1 napos: 44.000, 
18 m2-ig 1 napos: 52.000,
24 m2-ig 1 napos: 68.000.
